z a p i s n i k
 12. SEJE IZVRŠNEGA ODBORA NTZS, 
dne 29.03.2011, ob 16.00 uri, Galjevica, Ljubljana.
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Peter Žibrat, Mitja Horvat, Branko Mihorko, Jure Koščak;
Ostali:
Danijel Šarlah, Sajda Slatinšek, Igor Varl (predsednik NO), Miro Leskovec; 
Opravičili:
Boštjan Tancer, Igor Novel, Robert Smodiš, Janez Pezelj;
Odsoten: 


Predlagan naslednji dnevni red:

Predlagani dnevni red:
1. Obravnava in sprejem dnevnega reda

2. Pregled in potrditev zapisnikov
3. Potrditev zaključnega finančnega poročila 2010 in potrditev finančnega načrta za leto  2011

4. Disciplinska komisija – tolmačenje

5. Potrditev Poslovnika Izvršnega odbora

6. Potrditev Etičnega kodeksa NTZS

7. Tekoče zadeve 
8. Razno

Sejo je odprl predsednik NTZS mag Marjan Hribar.
Sklepčnost je zagotovljena (prisotnih 8 članov z glasovalno pravico).
Predsednik je uvodoma pozdravil vse prisotne. 
ADD 1  G. Hribar odpre razpravo k 1. točki dnevnega reda.
Po razpravi je g. Hribar spremenil zaporedje točk dnevnega reda in sicer Točko 8. Razno na drugo mesto dnevnega reda.
1. Obravnava in sprejem dnevnega reda

8. Razno

2. Pregled in potrditev zapisnikov
3. Potrditev zaključnega finančnega poročila 2010 in potrditev finančnega načrta za leto  2011

4. Disciplinska komisija – tolmačenje

5. Potrditev Poslovnika Izvršnega odbora

6. Potrditev Etičnega kodeksa NTZS

7. Tekoče zadeve 
Soglasno je bil dnevni red sprejet.

Sklep 1: Izvršni odbor NTZS sprejme predlagani dnevni red s spremembo zaporedja predlaganega dnevnega reda in sicer pod drugo točko prestavi 8. točko Razno.
ADD 8  G. Hribar odpre razpravo k 2. točki dnevnega reda. 
Besedo preda g. Mihorku, ki poda informacije o turnirju o Laškem 2011, predlaga zamenjavo člana Strokovnega sveta in sicer Gregorja Škafarja z novim selektorjem za invalide, Damijanom Lazarjem. Obvesti vse prisotne s potekom integracije invalidov v panožne zveze. Predlog je bil soglasno sprejet.

Najavi obisk delovne skupine, ki se s tem ukvarja v roku dveh mesecev. 
G. Hribar predlaga, da se na naslednji seji doda točka na to temo.

G. Mihorko še najavi prihajajoče Olimpijske igre, katerih se bo udeležila ženska reprezentanca ter sodelovanje z NTK Ilirija pri projektu v MOL.
G. Bončina predlaga, da bi namizni tenis invalidov prestaviti tudi tekmovalni program v NTZS.

Sklep 2: Izvršni odbor NTZS potrjuje zamenjavo člana strokovnega sveta Gregorja Škafarja z Damijanom Lazarjem
ADD 2 G. Hribar odpre razpravo na temo zapisnika XI. Seje izvršnega odbora NTZS
Razprave na  zapisnik 12. redne seje IO ni bilo.
Zapisnik je bil potrjen soglasno.
Sklep 3: Izvršni odbor potrjuje zapisnik XI. seje Izvršnega odbora NTZS.
ADD 3 G. Hribar odpre razpravo pod točko 3. Potrditev zaključnega finančnega poročila 2010 in potrditev finančnega načrta za leto  2011.

G. Šarlah pojasni zaključni finančni načrt ter doda, da bomo finančni načrt za leto 2011 pripravili, ko bodo dodeljena sredstva z MŠŠ.

G. Hribar poudari, da ko dobimo informacije o sofinanciranju MŠŠ bomo še enkrat ovrednotili vse reprezentančne programe do konca leta.
G. Šetina vpraša, če so podpisane pogodbe z igralci in selektorji.

G. Hribar pojasni, da so podpisane vse pogodbe s selektorji in z Bojanom Tokičem. Vse pogodbe se v celoti izpolnjujejo.

G. Šetina vpraša, če bomo podpisali pogodbe za z igralci, ki so potencialni kandidati  za Olimpijske igre.

G. Šarlah omeni, da so v preteklosti takšne pogodbe že bile podpisane in smo zaradi ne uvrstitve imeli finančni primanjkljaj. Zato ne bi rad ponavljal iste zgodbe. OKS-u bomo naknadno izstavili račun v primeru uvrstitve. Za te igralce lahko proračun poveča Strokovni svet.
G. Šetina izrazi nestrinjanje z neudeležbo Martine Safran na tekmah Evropske lige.

G. Bončina opozori, da imamo Pravilnik o reprezentancah in ga naj vsak reprezentant podpiše pred sezono.

Nadaljnje razprave ni bilo, finančno zaključno poročilo 2010 je bilo soglasno potrjeno.

Sklep 4: Izvršni odbor NTZS potrjuje zaključno finančno poročilo 2010.
ADD  4 Predsednik Hribar odpre razpravo na temo poziva Disciplinske komisije o tolmačenju dveh sklepov zapisnika Disciplinske komisije z dne 14.03.2011.
G. Šarlah razloži postopek in zahtevek Disciplinske komisije.
G. Hribar predlaga konkretne predloge.
G. Šetina vpraša kakšne podatke smo dobili od Tehnične komisije.

G. Šarlah poda podatke od Tehnične komisije NTZS, na dan dogodka je bilo v Pravilniku o sistemu tekmovanj zapisano, da se tekmovanje mora odigrati na dveh mizah ter da je klasifikacija turnirja kvalifikacije.
G. Hribar vpraša kaj se zgodi s klubom, ki naknadno ne pošlje izkaznic. 

G. Leskovec razloži, da tisti, ki pripelje igralce na tekmovanje brez izkaznice in jih naknadno v roku treh dni ne posreduje Tehnični komisiji, potem se rezultat razveljavi in se jih posreduje Disciplinski komisiji.

Sklep 5: Izvršni odbor NTZS na osnovi obrazložitve Tehnične komisije NTZS podaja naslednje tolmačenje zahtevano po 1. sklepu zapisnika Disciplinske komisije z dne 14.03.2011: »na dan 30.01.2011, ko je bilo načrtovano tekmovanje je Pravilnik o sistemu tekmovanj bi moral organizator zagotoviti igranje na dveh mizah in sicer po 14. členu Pravilnika o sistemu tekmovanj, verzija 2.0, drugi odstavek, ki se glasi 
Tekmovanje v polfinalu traja en dan. Dvoboji se igrajo na dveh mizah, s  soglasjem obeh ekip tudi na več.«
In tolmačenje zahtevano po 2. sklepu zapisnika Disciplinske komisije z dne 14.03.2011: »klasifikacija EP za kadete in kadetinje, tekmovanja ki naj bi se v organizaciji NTK Radlje odvijalo dne 30.01.2011 v Radljah je »kvalifikacije« za EP za kadete in kadetinje.«
Sklep 6: Izvršni odbor NTZS poziva Disciplinsko komisijo NTZS k obravnavi zakonitega zastopnika kluba NTK Radlje ob Dravi, zaradi kršitve 19. člena Pravilnika o organizaciji tekmovanj na kvalifikacijah za ekipno državno prvenstvo RS za kadete in kadetinje.
ADD 5 G. Hribar odpre razpravo na temo Poslovnika Izvršnega odbora NTZS.
G. Šarlah povzame spremembe Poslovnika.

Razprave na to temo ni bilo.

Predlog je bil soglasno sprejet.

Sklep 7: Izvršni odbor NTZS potrjuje Poslovnik Izvršnega odbora NTZS.
 ADD 6  G. Hribar pojasni pomen sprejetja Etičnega kodeksa NTZS.
G. Šetina predlaga spremembo 3.3. člena in sicer etični kodeks prične veljati s sprejetjem Izvršnega odbora NTZS ter predlaga seznam podpisnikov kodeksa, ki je objavljen na spletni strani NTZS.
Sklep je bil soglasno sprejet.
Sklep 8: Izvršni odbor NTZS potrjuje Etični kodeks NTZS s sprejetimi spremembami.
ADD 7.1  G. Hribar predlaga določitev datum redne letne Skupščine NTZS.
Po razpravi je bilo soglasno sprejeto, da bo redna letna Skupščina NTZS v času od 14.-16. junija 2011 glede na razpoložljivost dvorane na Brezovici.

Sklep je bil soglasno sprejet.

Sklep 9: Izvršni odbor NTZS potrjuje sklic Redne letne Skupščine NTZS v terminu od 14., 15. ali 16. junija 2011.
ADD 7.2. G. Šarlah predlaga sprejetje sklepa o samoplačniških udeležbah igralcev na reprezentančnih akcijah. Potrebno je določiti kdo se lahko udeležuje reprezentančnih akcij na samoplačniškem nivoju.
G. Šetina predlaga, da se  lahko v tem primeru prestavi tudi SNTL.

G. Hribar meni, da se lahko spremembe lahko zgodijo v skladu s Pravili in Pravilniki NTZS.

G. Hribar, pove, da do sedaj ni bilo samoplačniških akcij razen Gregorja Zafoštnika, ki se je udeležil priprav in nato še tekmovanja v Angliji s strinjanjem in potrditvijo selektorja.  

G. Šetina predlaga, da se vse mednarodne udeležbe reprezentantov pošiljajo v vednost tudi komisarju lig.

Sklep 10: Izvršni odbor NTZS ne nasprotuje samoplačniškim reprezentančnim akcijam, ki so v reprezentančnem obsegu, s pisno potrditvijo selektorjev in prijavo preko NTZS.
ADD 7.3. G. Hribar razloži, da bi bilo potrebno prestaviti DP za kadete in kadetinje zaradi spremembe datuma Zagipinga iz 14. In 15. maja na 21. in 22. maj 2011, sprememba je usklajena tudi z organizatorjem NTK Sobota.  Povzame poziv PPK Rakek, da bi omogočili igranje maturantom na prihajajočem DP za mladince in mladinke v kasnejših terminih, ker se na ta datum piše matura oziroma esej iz slovenščine.

G. šarlah predlaga sklep o potrditvi novih datumov igranja kvalifikacijskih tekem za SNTL.

Predloga sta bila soglasno sprejeta.

Sklep 11: Izvršni odbor NTZS predlaga Tehnični komisiji NTZS, da se prestavi DP za kadete in kadetinje iz 14. In 15. maja 2011 na 21. In 22. maj 2011 zaradi spremembe datuma Zagipinga.
Sklep 12: Izvršni odbor NTZS podaja priporočilo organizatorju DP za mladince in mladinke, NTS Edigs, da omogoči igranje tekem maturantom v poznejšem terminu. 
Sklep 13: Izvršni odbor NTZS potrjuje spremembo datumov igranja kvalifikacijskih tekem za SNTL
ADD 7.4. G. Hribar preda besedo g. Bončini, ki povzame prihajajočo udeležbo mlajših kadetov in kadetinj na Eurokids-ih v Rotterdamu v maju in pripravah ter tekmovanju pod okriljem ITTF programa ITTF Hopes na Dunaju,  v mesecu juniju.
G. Šarlah izpostavi, da je potrebno določiti tudi trenerja oziroma spremljevalca.

Sklep 14: Izvršni odbor NTZS potrjuje udeležbo kadetov in kadetinj na naslednjih reprezentančnih akcijah: Eurokids – Rotterdam, ter priprave in tekmovanje ITTF Hopes – Dunaj.
ADD 7.5  G. Šarlah pove, da smo na zvezo dobili dva dopisa o poizvedbi registracije za igralca NTK Iskra Vrtojba Luca Bressana. Povpraševanje smo poslali na Italijansko panožno zvezo in dobili odgovor, ki Vam ga posredujem tukaj.

Zaradi možne kršitve Pravil NTZS predlaga izvršnemu odboru NTZS, da se njegova preveritev pravilnosti registracije poda v mnenje in postopek registracijski komisiji NTZS.

Po razpravi Izvršni odbor NTZS soglasno sprejme naslednji sklep:
Sklep 15: Izvršni odbor NTZS predaja primer registracije igralca NTK Iskra Vrtojba, Luca Bressana, v postopek Registracijski komisiji NTZS, ki naj nemudoma preveri pravilnost registracije za tekočo sezono in v primeru kršitev ustrezno ukrepa.
ADD 7.6. Jure Koščak obrazloži svoje razloge za odstop z mesta v.d. predsednika ZNTTS, pove, da bo še prej sklical tudi Skupščino trenerjev in predlaga, da Pisarna NTZS pošlje vsem poziv k kandidaturi za predsednika ZNTTS.

ADD 8. Pod točko 8. ni bilo dodatnih razprav.
 Seja je bila zaključena ob 18.00 uri.







           Zapisala: Sajda Slatinšek

   

